দ্বিতীয় জাতীয় সংসদ

দ্বিতীয় জাতীয় সংসদ (২ এপ্রিল ১৯৭৯ - ২০ মার্চ ১৯৮২) ১৯৭৯ সালের ১৮ ফেব্রুয়ারি দ্বিতীয় জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। নির্বাচনে রাষ্ট্রপতি জিয়াউর রহমান প্রতিষ্ঠিত বাংলাদেশ জাতীয়তাবাদী দল (বিএনপি) ৩০০টি আসনের মধ্যে ২০৭টি আসন লাভ করে সংখ্যাগরিষ্ঠতা অর্জন করে এবং শাহ আজিজুর রহমানকে প্রধান করে সরকার গঠন করে। ২ এপ্রিল সংসদের প্রথম অধিবেশন শুরু হয়। জনগণের সরাসরি ভোটে নির্বাচিত ৩০০ জন ও সংরক্ষিত মহিলা আসনের ৩০ জনসহ মোট ৩৩০ জন সংসদ সদস্য নিয়ে দ্বিতীয় সংসদ যাত্রা শুরু করে। এ সংসদ ২ বছর ১১ মাস। স্থায়ী ছিল। এ সংসদে পূর্বে সংরক্ষিত মহিলা আসন ছিল ১৫টি যা ৩০টিতে উন্নীত করা হয়। মির্জা গোলাম হাফিজ সংসদের স্পিকার এবং সুলতান আহমেদ চৌধুরী ডেপুটি স্পিকার নির্বাচিত হন।

এ সংসদে প্রথমবারের মতো জনগণের সরাসরি ভোটে একজন নারী সংসদ সদস্য নির্বাচিত হন। সৈয়দা রাজিয়া ফয়েজ বাংলাদেশ মুসলিম লীগ থেকে নির্বাচন করে জয় লাভ করেন। ৫৪ আসন পেয়ে বাংলাদেশ আওয়ামী লীগ বিরোধীদলের মর্যাদা পায় এবং আসাদুজ্জামান খান বিরোধীদলীয় নেতা নির্বাচিত হন।

 উল্লেখযোগ্য ব্যক্তিবর্গ 

 নামআলোকচিত্র পদবী কার্যকাল রাজনৈতিক দল মির্জা গোলাম হাফিজ 70px স্পিকার২ এপ্রিল ১৯৭৯ - ২৩ মার্চ ১৯৮২ বাংলাদেশ জাতীয়তাবাদী দল সুলতান আহমেদ চৌধুরী  ডেপুটি স্পিকার২ এপ্রিল ১৯৭৯ - ২৩ মার্চ ১৯৮২ বাংলাদেশ জাতীয়তাবাদী দল শাহ আজিজুর রহমান 70px সংসদ নেতা২ এপ্রিল ১৯৭৯ - ২৩ মার্চ ১৯৮২ বাংলাদেশ জাতীয়তাবাদী দল আবুল হাসানত চৌধুরী  চীফ হুইপ২ এপ্রিল ১৯৭৯ - ২৩ মার্চ ১৯৮২ বাংলাদেশ জাতীয়তাবাদী দল মোহাম্মদ আবু সাঈদ খান  হুইপ২ এপ্রিল ১৯৭৯ - ২৩ মার্চ ১৯৮২ বাংলাদেশ জাতীয়তাবাদী দল আশরাফ হোসেন  হুইপ২ এপ্রিল ১৯৭৯ - ২৩ মার্চ ১৯৮২ বাংলাদেশ জাতীয়তাবাদী দল আব্দুল মান্নান (রাজশাহীর রাজনীতিবিদ)  হুইপ২ এপ্রিল ১৯৭৯ - ২৩ মার্চ ১৯৮২ বাংলাদেশ জাতীয়তাবাদী দল আসাদুজ্জামান খান বিরোধীদলীয় নেতা২ এপ্রিল ১৯৭৯ - ২৩ মার্চ ১৯৮২ বাংলাদেশ আওয়ামী লীগ মহিউদ্দিন আহমেদ (রাজনীতিবিদ) বিরোধীদলীয় উপনেতা২ এপ্রিল ১৯৭৯ - ২৩ মার্চ ১৯৮২ বাংলাদেশ আওয়ামী লীগ লুৎফর রহমান বিরোধীদলীয় চিফ হুইপ২ এপ্রিল ১৯৭৯ - ২৩ মার্চ ১৯৮২ বাংলাদেশ আওয়ামী লীগ সালাহ উদ্দিন ইউসুফ বিরোধীদলীয় হুইপ২ এপ্রিল ১৯৭৯ - ২৩ মার্চ ১৯৮২ বাংলাদেশ আওয়ামী লীগ শওকত আলী (ডেপুটি স্পিকার) বিরোধীদলীয় হুইপ২ এপ্রিল ১৯৭৯ - ২৩ মার্চ ১৯৮২ বাংলাদেশ আওয়ামী লীগ ইব্রাহীম খলিল মুসলিম লীগের হুইপ২ এপ্রিল ১৯৭৯ - ২৩ মার্চ ১৯৮২ বাংলাদেশ মুসলিম লীগ

 আরও দেখুন 
প্রথম জাতীয় সংসদ

তৃতীয় জাতীয় সংসদ

তথ্যসূত্র

বিষয়শ্রেণী:দ্বিতীয় জাতীয় সংসদ